Diari Oficial de la Generalitat Valenciana


Sumari del DOGV 5394, del 23-11-2006 (2006/12364)

RESOLUCIÓ de 22 de setembre de 2006, del conseller de Territori i Habitatge, per la qual s'aprova definitivament la modificació puntual núm. 8 del Pla general del municipi d'Elx.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12349


Data del document
:   22-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elx
    * pla d'urbanisme

RESOLUCIÓ de 22 de setembre de 2006, del conseller de Territori i Habitatge, per la qual s'aprova definitivament la modificació puntual núm. 8 del Pla general del municipi d'Elx. [2006/12746]  
Vist l'expedient relatiu a la modificació puntual núm. 8 del Pla general del municipi d'Elx, i de conformitat amb els següents  
Antecedents de fet  
Primer  
El Projecte de modificació puntual núm. 8 del Pla general es va sotmetre a informació pública durant un mes mitjançant un acord del Ple de l'Ajuntament del dia 31 de març de 2003, i es publica l'anunci en el Diari Oficial de la Generalitat Valenciana de 30 d'abril de 2003 i en el diari La Verdad de 16 d'abril del mateix any. Després del pertinent període d'exposició pública en què no es van presentar al·legacions, es va aprovar provisionalment pel mateix òrgan en data 27 d'octubre de 2003.   
En data 3 de maig de 2004, la Comissió Territorial d'Urbanisme va adoptar l'acord d'informar favorablement sobre la modificació puntual núm. 8 del municipi d'Elx, supeditant la remissió al conseller de Territori i Habitatge fins que s'esmenaren determinades observacions. En data 1 d'abril de 2005, l'Ajuntament remet la documentació que esmenava, que és informada favorablement pels serveis tècnics, i es remet la documentació al conseller de Territori i Habitatge perquè l'aprove definitivament. Ja que la modificació proposada suposa diferent qualificació o ús urbanístic de les zones verdes o espais lliures anteriorment previstos, es va demanar el dictamen del Consell Jurídic Consultiu de la Comunitat Valenciana, segons el que disposa l'article 10.8.e de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Aquest dictamen s'ha emés en data 9 de març de 2006, amb caràcter favorable.   
En data 20 de febrer de 2006, l'Ajuntament d'Elx remet la document de rectificació de la modificació puntual núm. 8 del Pla general, aprovada per acord del Ple Municipal de data 30 de gener de 2006.   
Segon  
La documentació està integrada per memòria informativa i justificativa i plànols d'informació i d'ordenació.   
Tercer  
Consta en l'expedient informe de la Conselleria de Cultura, Educació i Esport, Direcció General de Patrimoni Cultural Valencià, de 7 de maig de 2004, favorable amb la condició que ha d'incorporar-se expressament en la resolució aprovatòria que les seues determinacions quedaran supeditades en eficàcia i contingut a les modificacions que si és el cas puguen introduir-se arran del tràmit declaratiu del pantà d'Elx com a bé d'interés cultural.   
Quart  
La Comissió Territorial d'Urbanisme, en sessió celebrada el dia 17 de juliol de 2006, va acordar informar favorablement sobre la modificació puntual núm. 8 del Pla general del municipi d'Elx, proposant al conseller de Territori i Habitatge la seua aprovació definitiva.  
Fonaments de dret  
Primer  
El procediment seguit per l'Ajuntament està d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara endavant LRAU).   
Segon  
La documentació està completa, a l'efecte del compliment de l'art. 27 de la Llei reguladora de l'activitat urbanística:   
Tercer  
L'objecte de l'expedient és la modificació de la zona verda del sector E-27 qualificada pel Pla general adaptat a la Llei reguladora de l'activitat urbanística i aprovat definitivament pel conseller en data 25 de maig de 1998, com estructural (seria una superfície de 168.148 m2), per a convertir-la en zona esportiva i recreativa (PRD) o F/RD segons la notació del Pla general, situant en compensació una zona verda estructural PQL de 185.784 m2 a sòl no urbanitzable comú de reserva juntament amb el llit del riu Vinalopó entre la ronda Nord i l'autovia i dins de l'àrea de desenvolupament no previst núm. 9 del Pla general.   
Segons consta en la memòria aportada, amb la ubicació del PQL es pretén iniciar un procés de valoració i potenciació del llit del riu Vinalopó com a eix d'espais lliures i recorreguts sobre el medi natural.   
La rectificació introduïda per l'Acord plenari de data 30 de gener de 2006 es limita a la introducció en la parcel.la destinada a equipament de xarxa primària de l'ús assistencial (clau TD) com compatible de l'ús recreatiu i esportiu (clau RD), atés que la Conselleria de Sanitat ha manifestat la conveniència d'ubicar en part d'aquests terrenys el nou Hospital Comarcal.  
Quart  
Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, ja que tal com recull l'article 40 de la LRAU. No obstant això, es recorda a l'Ajuntament que ha de vetlar pel compliment de la condició imposada en l'informe de 7 de maig de 2004 de la Direcció General de Patrimoni Cultural Valencià.   
Cinqué  
La modificació suposa alteració de la zona verda de xarxa primària prevista en el Pla general. La LRAU disposa en l'article 55.4 que quan la modificació de planejament comporte diferent qualificació o ús urbanístic de les zones verdes o espais lliures anteriorment previstos, requerix un informe previ favorable del Consell Superior d'Urbanisme. D'acord amb la Disposició transitòria novena, l'exercici de les seues funcions correspondrà al conseller competent en matèria d'urbanisme, amb un informe previ de la Comissió Territorial d'Urbanisme.   
D'altra banda, la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, en l'article 10.8.e) exigix l'emissió del dictamen preceptiu en els expedients instruïts per l'administració de la Generalitat Valenciana que versen sobre modificacions de planejament que tinguen com a objecte una diferent zonificació o ús urbanístic de les zones verdes o dels espais lliures previstos. A l'efecte, el Consell Jurídic Consultiu de la Comunitat Valenciana ha emés dictamen favorable en data 9 de març de 2006, i la rectificació introduïda per acord plenari de data 30 de gener de 2006 no té incidència sobre la matèria regulada en les normes anteriorment citades.   
Sisé  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, resolc:  
Aprovar definitivament la modificació puntual núm. 8 del Pla general del municipi d'Elx   
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 22 de setembre del 2006.. El conseller: Esteban González Pons.